钦定古今图书集成/明伦汇编/官常典/第243卷 > 吴伯宗
## 钦定古今图书集成/明伦汇编/官常典/第243卷 > 吴伯宗

按《明外史》本传：“伯宗名祐，以字行，金谿人。洪武三年
庚戌乡荐举首。明年辛亥，廷对，擢进士第一。时开科
之始得伯宗。帝甚喜，赐冠带袍笏，授礼部员外郎，与
修《大明日历》。胡惟庸用事，欲人附己，伯宗性刚直，不
肯相屈下。惟庸衔之，中伤，以事谪居凤阳。伯宗上书
论时政，因言惟庸专恣不法，不宜独任以事，久之必
为国患。”辞甚剀切。帝得奏，召还，赐衣钞。奉使安南，得
驯象方物以献。除国子助教，命进讲东宫，首陈正心
诚意之说，改翰林典籍。帝制十题命赋，援笔立就，词
旨峻洁。帝称曰“才子。”赐织金锦衣，除太常寺丞，辞。改

为三河知县荐举不实，词连伯宗，降检讨。伯宗温厚
详雅，不苟媕阿，故屡获谴。逾年，卒于官。